Účastník ZPC	
Meno, priezvisko, titul:	Martin Kríž, Mgr.	
Úsek:	Úsek pre Štátny vzdelávací program	
	
Zahraničná pracovná cesta	
Miesto konania – štát, mesto:	Nemecko, Berlin, Leipzig, Erfurt, Frankfurt a.M.	
Organizátor:	Goethe Institut Berlin	
Termín:	6.-11.11.2011	
Účel:	Oboznámenie sa s podporou multilinguálnosti v rôznych spolkových krajinách SRN 	
Rokovací jazyk:	anglický	
	
Rámcový program	
6.11. – otvorenie seminára (Berlin)
7.11. – dejiny a súčasnosť vzdelávacieho systému v Nemecku (Berlin)
        - presun do Leipzig
       - vzdelávací systém v Sasku so zameraním na výučbu jazykov (Leipzig)
8.11. – návšteva škôl v Leipzig (MŠ Kleiner Muck, ZŠ Pablo-Neruda-Grundschule) s ukážkami bilingválneho nemecko-francúzskeho vyučovania
         - popoludňajší program (školský klub detí a stredná škola) som neabsolvoval pre zdravotnú indispozíciu (viróza)
9.11. – presun do Erfurt
        - Königin Luise Gymnasium (Erfurt) – otvorená hodina ruského jazyka + diskusia o podpore vyučovania jazykov v prostredí školy v Durínsku
        - vzdelávací systém v Durínsku so zameraním na výučbu jazykov (Erfurt)
        - prehliadka mesta, oboznámenie sa s históriou Erfurtu a Durínska
10.11. – Kurikulum výučby jazykov v Durínsku, integrujúce vyučovanie materinského jazyka a cudzích jazykov (Erfurt)
          - presun do Frankfurt a.M.
          - príprava učiteľov s dôrazom na multilinguálnosť na Goetheho univerzite (Frankfurt a.M.)
11.11. – Vzdelávací systém v Hesensku so zameraním na výučbu jazykov (Frankfurt a.M.)
          - Otvorené hodiny anglického a ruského jazyka na Goetheho gymnáziu (Frankfurt a.M.)
         - Výučba nemčiny ako druhého cudzieho jazyka v kontexte podpory multilinguálnosti (Frankfurt a.M.)	
Stručný priebeh	
Oboznámili sme sa s históriou a súčasnosťou vzdelávacieho systému v Nemecku a s podmienkami výučby viacerých cudzích jazykov v troch spolkových krajinách (Sasku, Durínsku a Hesensku). Program v jednotlivých krajinách pozostával z prednášok a diskusií s predstaviteľmi miestnych vzdelávacích autorít (ministerstiev a k nim pridružených organizácií), z pozorovaní príkladov dobrej praxe priamo v školách, v Hesensku sme sa navyše stretli s predstaviteľmi univerzít, ktoré sa zaoberajú prípravou učiteľov. Program bol náročný nielen bohatým obsahom, ale aj častými presunmi, realizovanými väčšinou verejnými dopravnými prostriedkami.	
Odporúčania a závery	
Z hľadiska práce ŠPÚ je možné sa inšpirovať a prevziať prvky dobrej praxe v týchto bodoch:
1.	Formulácia kurikula jazykového vzdelávania v Durínsku, kde sa kladie dôraz na budovanie kompetencie učiť sa jazyky, a až v druhom rade sa sleduje cieľ dosiahnuť výborné výsledky v jednom konkrétnom jazyku (viac na www.thillm.de); prípadný bližší kontakt s pani dr. Ursulou Behr by mohol byt veľmi užitočný.
2.	Chápanie multilinguálnosti aj v kontexte používania jazykov menšín a susedných krajín vo všetkých navštívených spolkových krajinách. V každej sa každé dieťa učí aspoň dva jazyky, ale ani v jednej sa nevyskytuje jav, že sa povinne učia dva svetové jazyky. Jazyk menšiny je automaticky považovaný za jeden z vyučovaných cudzích jazykov, rovnako sú v ponuke aj jazyky susedných štátov (poľština, čeština a pod.)	
Očakávaný prínos	
Inšpirácia durínskym kurikulom pri revízii ŠVP v oblasti jazyk a komunikácia.
Zapracovanie možnosti vzdelávať sa v jazyku národnostnej menšiny alebo susednej krajiny do učebných plánov základných a stredných škôl (prípadne preskúmať potrebu zmeny zákona).	
Prehľad prinesenej dokumentácie a miesto jej uloženia	
Prezentácie niektorých prednášajúcich sú uložené v kancelárii námestníka riaditeľky ŠPÚ.	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
Súhlasím so zverejnením správy na internete.	
Správu vypracoval: Mgr. Martin Kríž	
Dátum: 24.11.2011	
Správu schválil: Ing. Katarína Kalašová, riaditeľka ŠPÚ